EkBass/fiwiki-20250220-pages-articles huggingface dataset:
Tyhjän tuolin tekniikka

Tyhjän tuolin tekniikka () on kognitiivisessa psykoterapiassa ja gestalt- eli hahmoterapiassa käytettävä menetelmä, jossa asiakas juttelee tyhjälle tuolille, ikään kuin hänen sanojensa kohde istuisi siinä. Kohde voi olla jonkun muun ihmisen sijasta myös puhuja itse tai jopa silkka abstraktio, kuten jokin ihmissuhde tai kipu.Empty chair technique, The Everything Development Company. 27.3.2004. Viitattu 23.1.2013. Asiakas vaihtelee roolia itsensä ja kohteensa välillä, eli hän esittää ikään kuin keskustelunsa molempia osapuolia.C. N. Ramya: The 'empty chair' technique,Changing Minds.org 22.1.2007. Viitattu 23.1.2013. Tekniikan kehitti hahmoterapian pioneeri Fritz Perls. ==Lähteet== Luokka:Psykoterapia
Nilan

Nilan on tanskalainen yritys, joka toimii talotekniikan alalla tuottaen lämmöntalteenottoon perustuvia lämmitys- ja ilmanvaihtojärjestelmiä. Yrityksen päätuotteet ovat erilaiset poistoilmalämpöpumput ja ilmanvaihtolaitteet. Yritys perustettiin vuonna 1974 Vejlen kaupungissa Tanskassa. Seuraavana vuonna Nilan toi markkinoille ilmasta veteen -lämpöpumpun. Yrityksen toiminta kasvoi 1980, jolloin yritys laajeni Suomeen, Itävaltaan, Kanadaan ja Yhdysvaltoihin. Nykyään yritys toimii ympäri Eurooppaa. Nilan-tuotteiden maahantuoja Suomessa on Nilan Suomi Oy. Vuonna 2010 Nilan sai Compact P -poistoilmalämpöpumpulle saksalaisen Passivhaus-instituutin passiivitaloihin tarkoitetun passiivitalosertifikaatin. == Ilmanvaihtotuotteet == * Maalämpölaitteet uudistaloon Nilan Compact MPL 3 kW, 6 kW sekä 9 kW * Ilmanvaihtokoneet Confort - sarja * Poistoilmalämpöpumput E- sarja * Lämmöntalteenotto ja viilennys VPL -Sarja * Lämmöntalteenotto ja viilennys VPM -Sarja ==Lähteet== == Aiheesta muualla == *Nilan (englanniksi) *Maahantuojan sivut Luokka:Lämpöpumppujen valmistajat Luokka:Tanskalaiset yritykset
Pikkulehtikatsura

Pikkulehtikatsura (Cercidiphyllum japonicum) on katsuroiden sukuun kuuluva kesävihanta puuvartinen kasvi, jota esiintyy luonnonvaraisena suurimmassa osassa Japania sekä osassa Kiinaa. Muissa maissa sitä viljellään koristekasvina. (vanhentunut linkki) Pikkulehtikatsura kasvaa pieneksi puuksi tai isoksi pensaaksi. Sen korkeus on 2–12 metriä. Japanissa se voi kasvaa jopa 30 metriä korkeaksi. Latvuksen nuoret versot kasvavat yläviistoon ja ovat punaisia, vanhat oksat harmaita. Lehdet ovat kolmesta seitsemään senttimetriä pitkiä ja muodoltaan lähes pyöreät. Kasvin syysväri vaihtelee keltaisesta punaiseen, ja sen lehdet tuoksuvat syksyllä varistessaan piparkakulle. Pikkulehtikatsuran punaiset kukat ovat hyvin pienet ja kasvavat ennen lehtiä. Kaksikotisella lajilla hede- ja emikukat kasvavat eri yksilöissä. Suomessa pikkulehtikatsura menestyy vyöhykkeillä I–III. Se pärjää parhaiten aurinkoisella tai puolivarjoisella keväthalloilta suojaavalla paikalla. Pikkulehtikatsura ei kestä kuivuutta. == Lähteet == * Hämet-Ahti, Leena, Palmén, Annikki, Alanko, Pentti & Tigerstedt, Peter M. A. 1992: Suomen puu- ja pensaskasvio, 2. uudistettu painos. Dendrologian Seura, Helsinki. === Viitteet === == Aiheesta muualla == * Suomen Lajitietokeskus: Pikkulehtikatsura (Cercidiphyllum japonicum) * United States Department of Agriculture (USDA): Cercidiphyllum japonicum * Plants For A Future: Cercidiphyllum japonicum Luokka:Katsurat Luokka:Aasian puut
Kreikka kesäolympialaisissa 2012

Kreikka osallistui Lontoon kesäolympialaisiin 2012 103 urheilijan joukkueella. Maa saavutti kisoista kaksi pronssista mitalia judosta ja soudusta. Maan lippua avajaisissa kantoi Alexandros Nikolaidis ja päättäjäisissä Spyridon Gianniotis. == Mitalistit == === Pronssia === * Ilias Iliadis - judo, miesten 90 kg * Christina Giazitzidou ja Alexandra Tsiavou - soutu, naisten kevyt pariairokaksikko == Lähteet == * London 2012 - Greece Kesäolympialaisissa 2012 Luokka:Valtiot kesäolympialaisissa 2012
Kun mies unelmoi

Kun mies unelmoi on kitaristi Costello Hautamäen uran kolmas sooloalbumi. Albumi ilmestyi 8. maaliskuuta 2013 kansainvälisenä naistenpäivänä. Albumin ensimmäinen singlejulkaisu "Aurinko valvoo" ilmestyi digitaalisena julkaisuna 16. toukokuuta 2012, ja se nousi Iskelmän listalla korkeimmillaan toiselle sijalle ollen kesän 2012 suurimpia radiohittejä. Digitaalisen julkaisun ohella "Aurinko valvoo" ilmestyi myös CD-singlenä 27. kesäkuuta. 2\. marraskuuta ilmestyneellä kakkossinglellä "Matka tuntemattomaan" Costello osallistui myös Syksyn säveleen, Albumin kolmas single, "Pintakiilto" ilmestyi digitaalisesti 15. helmikuuta 2013. == Kappaleet == # # # # # # # # # # == Lähteet == Luokka:Vuoden 2013 albumit Luokka:Costello Hautamäen albumit Luokka:Kassu Halosen tuottamat albumit
Yrjö Hukkinen

Yrjö Armas Hukkinen (14. toukokuuta 1886 Kuhmoinen – 30. joulukuuta 1946 Helsingin maalaiskunta) oli suomalainen maataloustieteilijä, maatalous- ja metsätieteiden tohtori 1936. Hän tutki muun muassa ripsiäisiä.Prof. Yrjö Hukkinen kuollut (maksullinen artikkeli) Helsingin Sanomat 2.1.1947, HS Aikakone. Viitattu 21.3.2018.Otavan Iso tietosanakirja, Otava 1968, osa 3, p. 899 Yrjö Hukkinen pääsi ylioppilaaksi Hämeenlinnan klassillisesta lyseosta ja valmistui 1912 filosofian kandidaatiksi Helsingin yliopiston maanviljelystaloudellisesta tiedekunnasta. Hukkinen teki opintomatkoja Keski- Euroopan maihin, Skandinaviaan ja Viroon ja tutustui näillä matkoillaan eri maiden kasvinsuojelutoimlntaan ja -laitoksiin ja otti osaa kasvinsuojelukongresseihin.50-vuotias, Ilta-Sanomat, 13.05.1936, nro 109, s. 3, Kansalliskirjaston digitaaliset aineistot Hukkinen oli Suomen maanviljelystaloudellisen koelaitoksen entomologisen osaston assistenttina vuodesta 1912 ja Maatalouskoelaitoksessa tuhoeläinosaston ensimmäisenä assistenttina ja vuodesta 1928 osaston johtajana. Hän oli koelaitoksen edustajana maatalouden koetoiminnan maanviljelysvaliokunnassa 1924–1926. Hukkinen oli Maatalouskoelaitoksen tuhoeläinosaston johtaja ja professori 1937–1946. Hukkinen kirjoitti tieteellisten julkaisujen lisäksi kasvinsuojelualaan kuuluvista kysymyksistä aikakaus- ja sanomalehtiin sekä julkaisi pelto-, hedelmä- ja marjaviljelyksen tuholaisia käsitteleviä kirjoja ja kirjasia. Hän suunnitteli myös pölytysmenetelmän, joka sai tunnustusta ulkomaillakin. Yrjö Hukkisen veli oli toimittaja Eino I. Hukkinen. ==Julkaisuja== * Huomioita peltokasviviljelystä rasittaneiden tuhohyönteisten esiintymisestä vuosina 1911 ja 1912. Suomen senaatti, Helsinki 1913 * Marjalude : entomologiselta osastolta. Tiedonantoja maamiehille n:o 34. Suomen maanviljelystaloudellinen koelaitos, Helsinki 1915 * Peltokasvien tuholaiset. WSOY 1920, 1928 * Tärkeimmät peltokasviemme tuholaiset. WSOY 1920 * Viljelyskasviemme tuhojen lisääntyminen viime aikoina. Porvoo 1923 * Tiedonantoja viljelyskasveille vahingollisten eläinlajien esiintymisestä Pohjois-Suomessa. Maatalouskoelaitos, 1925. Sarja: Tieteellisiä julkaisuja / Maatalouskoelaitos; n:o 25 * Tuholaisten torjunta hedelmä ja marjaviljelyksessä. 1, Tuholaistorjunnan opas, WSOY, 1933. Sarja: Tieto ja taito; 65 * Tutkimuksia nurmipuntarpään (Alopecurus pratensis L.) siementuholaisista. 1, Chirothrips hamatus Tryb., puntarpääripsiäinen, Tekijä, 1936. (väitöskirja; julkaistu myös Maatalouden tutkimuskeskus, 1936. Sarjassa Valtion maatalouskoetoiminnan julkaisuja, 0372-6282; n:o 81 ) * 25. kertomus tuhoeläinten esiintymisestä Suomessa vuosina 1926 ja 1927 / Yrjö Hukkinen, Jaakko Listo ja Niilo A. Vappula. Maatalouden tutkimuskeskus], 1936. Sarja: Valtion maatalouskoetoiminnan julkaisuja, 0372-6282; n:o 82 ==Lähteet== Luokka:Suomalaiset maataloustieteilijät Luokka:Suomalaiset professorit Luokka:Vuonna 1886 syntyneet Luokka:Vuonna 1946 kuolleet
Frans Emil Humble

Frans Emil Humble (22. elokuuta 1833 Pietarsaari – 1886) oli suomalainen lahjoittaja. Hän oli Tervakosken tehtaan isännöitsijä. Puolisonsa Mathilda Johanna Humblen (o.s. Brander, 1835–1907) kanssa hän testamenttisi huomattavan summan Helsingin yliopiston lääketieteelliselle tiedekunnalle stipendi- ja palkintorahastoksi. Hän sai kunnallisneuvoksen arvonimen 1881.Otavan Iso tietosanakirja, Otava 1968, osa 3, p. 905 Humble meni Tervakosken palvelukseen 1856 oltuaan sitä ennen kauppapalvelijana Pietarsaaressa, Kokkolassa, Oulussa, Turussa ja Helsingissä. Sittemmin hänestä tuli tehtaan johtaja, ja tässä tehtävässä hän oli kuolemaansa saakka.Kaisa Kyläkoski, sukututkijan loppuvuosi, artikkelikopio lehdestä Uljas 4/1887 ==Lähteet== Luokka:Suomalaiset lahjoittajat Luokka:Vuonna 1833 syntyneet Luokka:Vuonna 1886 kuolleet
Lacrimae Mundi

Lacrimae Mundi on suomalaisen dark metal -yhtyeen Evemasterin ensimmäinen studioalbumi. Se on julkaistu vuonna 1999 levymerkillä KTOK Records. Albumi menestyi hyvin, ja puolalainen AMP Records julkaisi siitä uusintapainoksen vuonna 1999.http://www.vortexmotions.com/evemaster/wordpress/?page_id=1029 == Kappaleet == # # # # # # # == Kokoonpano == * Jarno Taskula – laulu, miksaaja * Tomi Mykkänen – kaikki instrumentit, miksaaja === Vierailevat muusikot === * Mika Lindberg – puhdas laulu * Nazgul – murinalaulu (kappaleet 5 & 7) * Laihanen – soolokitara (kappale 2) === Muut tekijät === * Anssi Kippo – miksaaja, kosketinsoitin * Pauli Saastamoinen – masteroija * Graal – kansikuva ==Lähteet== == Aiheesta muualla == * * Luokka:Vuoden 1998 albumit Luokka:Vuoden 1998 esikoisalbumit Luokka:Evemasterin albumit
Hunsalan rautatieasema

Hunsala on entinen rautatieasema Hyvinkään-Karkkilan kapearaiteisella yksityisradalla Hunsalan kylässä Lopella, 9 kilometriä Karkkilasta.Otavan Iso tietosanakirja, Otava 1968, osa 3, p. 912 Asemarakennuksen on suunnitellut Hilding Ekelund vuonna 1923Saija Silén, Asemalla, esiselvitys Ekelund on suunnitellut aseman laiturikatokseen Italian-matkallaan Taorminan rautatieasemasta kopioimansa baldakiinireunuksen.Hilding Ekelund, Museovirasto Rakennus on nykyisin yksityisomistuksessa.Kun pikkupässi veturia tarkoitti, Karkkilalainen.fi ==Lähteet== Luokka:Kanta-Hämeen lakkautetut rautatieliikennepaikat Luokka:Lopen liikenne
Wither

Wither on suomalaisen dark metal -yhtyeen Evemasterin toinen studioalbumi. Se on julkaistu vuonna 2003 levymerkillä Low Frequency Records. Albumin musiikki on edeltäjäänsä verrattuna melodisempi sekä on sisältää musiikillisesti raskaampia osuuksia.http://www.vortexmotions.com/evemaster/wordpress/?page_id=1029 == Kappaleet == # # # # # # # # # == Kokoonpano == * Tomi Mykkänen – kaikki instrumentit, laulu * Jarno Taskula – laulu === Vierailevat muusikot === * Marco Hietala – puhdas laulu (kappale 9) * Lauri Penttilä – laulu * Jaska Raatikainen – rummut * Mika Lindberg – puhdas laulu === Tuotanto === * Anssi Kippo – äänittäjä, miksaaja, kosketinsoitin * Mika Jussila – masteroija * C. Schmidt – valokuvat * P. Mykkänen – valokuvat * Jason Juta – grafiikka, design == Arvostelut == * Deadtide.com: ylistäväDeadtide.com * Imperiumi: 7½/10 == Lähteet == == Aiheesta muualla == * * Wither discogs.com -sivustolla Luokka:Vuoden 2003 albumit Luokka:Evemasterin albumit
700th Anniversary Stadium

700th Anniversary Stadium (thaiksi สนามกีฬาสมโภชเชียงใหม่ 700 ปี) on Thaimaassa Chiang Main kaupungissa sijaitseva jalkapallo- ja yleisurheilustadion. Se rakennettiin Chiang Maissa vuonna 1995 järjestettyjä Kaakkois-Aasian kisoja varten. Kolme vuotta myöhemmin stadionilla pelattiin Bangkokissa pidettyjen Aasian kisojen jalkapallo-otteluita. Vuonna 2004 se oli yksi jalkapallon naisten alle 20-vuotiaiden MM-kisojen näyttämöistä. 700th Anniversary Stadium on saanut nimensa vuonna 1296 perustelun Chiang Main kaupungin 700-vuotisjuhlien kunniaksi. Stadionilla on luonnonnurmi ja sen pääkatsomossa on 4 500 katettua istumapaikkaa. Muut katsomonosat ovat avokatsomoita, joissa ei ole erillisiä istuimia. Nykyään 700th Anniversary Stadium toimii kahden paikallisen jalkapalloseuran kotikenttänä. Vuonna 2013 stadionilla järjestetään myös perinteinen jalkapallon maajoukkueturnaus King's Cup. == Lähteet == *Soccerway Luokka:Jalkapallostadionit Luokka:Thaimaan urheilupaikat Luokka:Thaimaan jalkapallo
MMIV Lacrimae Mundi

MMIV Lacrimae Mundi on suomalaisen dark metal -yhtyeen Evemasterin kolmas studioalbumi. Albumi on uudelleennauhoitettu versio yhtyeen esikoisalbumista, Lacrimae Mundista. == Kappaleet == # # # # # # # # == Kokoonpano == * Jarno Taskula – laulu * Tomi Mykkänen – kaikki instrumentit, laulu, miksaaja, masteroija === Vierailevat muusikot === * Jaska W. Raatikainen – rummut * Mika Lindberg – puhdas laulu * Ville Keinänen – puhdas laulu (kappale 8) * Laihanen – soolokitara (kappale 2) * Nazgul – laulu (kappaleet 5 & 8) === Tuotanto === * Anssi Kippo – äänittäjä, kosketinsoitin * Ville Keinänen – miksaaja == Arvostelut == * Deadtide.com: positiivinenDeadtide.com == Lähteet == == Aiheesta muualla == * * MMIV Lacrimae Mundi discogs.com -sivustolla Luokka:Vuoden 2005 albumit Luokka:Evemasterin albumit
III (Evemasterin albumi)

III on suomalaisen dark metal -yhtyeen Evemasterin neljäs studioalbumi. Se on julkaistu vuonna 2010 levymerkillä Supernova Records. == Kappaleet == # # # # # # # # # == Kokoonpano == * Tomi Mykkänen – kaikki instrumentit, laulu, tuottaja * Jarno Taskula – laulu === Vierailevat muusikot === * Markus Vanhala – soolokitara * Ville Sorvali – basso * Enrico Annus – rummut * Ismo Monola – kosketinsoitin === Tuotanto === * Ville Sorvali – tuottaja * Dan Swanö – miksaaja, masteroija, puhdas laulu (kappaleet 2 & 9) == Arvostelut == * Blistering: 8.5/10Blistering review * Imperiumi: 9/10 * Metal Temple: Metal Temple * Sea of Tranquility: Sea of Tranquility == Lähteet == == Aiheesta muualla == * * Luokka:Vuoden 2010 albumit Luokka:Evemasterin albumit
Percy Harvin

William Percival ”Percy” Harvin, III (s. 28. toukokuuta 1988 Chesapeake, Virginia) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan Buffalo Billsissä. Harvin voitti Seattle Seahawksin kanssa Super Bowlin (47.) vuonna 2014. Harvin teki erittäin tärkeän touchdownin toisen jakson alussa. ==Ura== Floridan yliopiston joukkueessa yliopistojalkapalloa pelannut, ja kahdesti yliopistomestaruuden voittanut Harvin oli NFL:n varaustilaisuuden ykköskierroksen varaus vuonna 2009. Tulokaskaudellaan NFL:ssä hänet palkittiin vuoden hyökkäävänä tulokkaana, ja valittiin myös NFC-konferenssin joukkueeseen NFL:n tähdistöotteluun Pro Bowliin. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Ragnar Hyltén-Cavallius

Ragnar Gösta Hyltén-Cavallius (27. marraskuuta 1885 Tukholma, Ruotsi – 15. lokakuuta 1970 Tukholma, Ruotsi) oli ruotsalainen näyttelijä ja ohjaaja. Hän oli koulutukseltaan lakitieteen kandidaatti. Hän oli näyttelijänä Helsingin Ruotsalaisessa teatterissa 1916–1920. Vuosina 1920–1928 hän toimi lähinnä elokuva-alalla ja vuosina 1928–1952 hän oli Tukholman kuninkaallisen teatterin ohjaaja.Otavan Iso tietosanakirja, Otava 1968, osa 3, p. 960 Hänen isoisänsä oli kansatieteilijä Gunnar Hyltén-CavalliusNationalencyklopedin ==Muistelmat== *Följa sin genius, 1960 ==Lähteet== ==Aiheesta muualla== *Ragnar Gösta Hyltén- Cavallius, Svensk Filmdatabas Luokka:Ruotsalaiset näyttelijät Luokka:Ruotsalaiset juristit Luokka:Vuonna 1885 syntyneet Luokka:Vuonna 1970 kuolleet
True North

True North on Bad Religionin kuudestoista studioalbumi, joka julkaistiin 22. tammikuuta 2013. Yhtyeen konsertissa En Vivo -festivaalissa Espanjassa syyskuussa 2012 Graffin kertoi, että albumi julkaistaisiin jouluun mennessä, mitä ei kuitenkaan tapahtunut. == Kappaleet == # # # # # # # # # # # # # # # # == Kokoonpano == ;Yhtye * Greg Graffin – laulu * Brett Gurewitz – kitara, taustalaulu, laulu kappaleessa "Dharma and the Bomb" * Brian Baker – kitara * Greg Hetson – kitara * Jay Bentley – basso, taustalaulu * Brooks Wackerman – rummut ;Tuotanto * Joe Barresi – tuottaja, miksaaja * Bob Ludwig – masteroija * Jon Murakawa – avustava äänittäjä * Fred Hildago – art direction, design == Arvostelut == * AllMusic: AllMusic review * Consequence of Sound: Consequence of Sound: Album review * Kaaoszine: 7½/10Bad Religion – True North * Soundi: BAD RELIGION: True North == Lähteet == Luokka:Vuoden 2013 albumit Luokka:Bad Religionin albumit Luokka:Joe Barresin tuottamat albumit
Ruotsi kesäolympialaisissa 2000

Ruotsi osallistui Sydneyn kesäolympialaisiin 2000 150 urheilijan joukkueella. Maa saavutti urheilulajeissa 12 mitalia, joista neljä oli kultaisia, viisi hopeisia ja kolme pronssisia. == Mitalistit == === Kultaa === * Pia Hansen – ammunta, naisten kaksoistrap * Jonas Edman – ammunta, miesten 50 m pienoiskivääri, makuu * Lars Frölander – uinti, miesten 100 m perhosuinti * Mikael Ljungberg – paini, 97 kg === Hopeaa === * Therese Alshammar – uinti, naisten 100 m vapaauinti * Therese Alshammar – uinti, naisten 50 m vapaauinti * Jan-Ove Waldner – pöytätennis, miesten kaksinpeli * Henrik Nilsson ja Markus Oscarsson – melonta, miesten kajakkikaksikko 1000 m * Miesten käsipallomaajoukkue – käsipallo, miesten turnaus === Pronssia === * Therese Alshammar, Louise Jöhncke, Anna-Karin Kammerling, Josefin Lillhage, Johanna Sjöberg ja Malin Svahnström – uinti, naisten 4 × 100 m vapaauintiviesti * Kajsa Bergqvist – yleisurheilu, naisten korkeushyppy * Fredrik Lööf – purjehdus, miesten finnjolla == Lähteet == * Sports-reference.com - Sweden at the 2000 Sydney Summer Games kesäolympialaisissa 2000 Luokka:Valtiot kesäolympialaisissa 2000
Viljo Hytönen

Viljo Hytönen (15. lokakuuta 1879 Juva – 26. helmikuuta 1937 Helsinki) oli suomalainen raittiusaatteen edistäjä ja filosofian tohtori.Fil. tri Viljo Hytönen, Aamulehti, 27.02.1937, nro 56, s. 5, Kansalliskirjaston digitaaliset aineistot Hytösen vanhemmat olivat maanviljelijä Kalle Hytönen ja Kristiina Putkonen. Hän pääsi ylioppilaaksi Mikkelin lyseosta 1901 ja valmistui filosofan kandidaatksi 1907 ja filosofian lisensiaatksi 1913. Hytönen väitteli tohtoriksi 1913, väitöskirjan aiheena oli Suomen valtion paloviinapolitiikka vuosina 1826-1866. Hytönen toimi Kylväjä-lehden toimittajana 1904–1907 ja Raittiuden ystävien sihteerinä 1911–1915. Hän oli sosiaalihallituksen 1. aktuaari vuodesta 1919 ja toimi 1920–1937 köyhäinhoidon ylitarkastajana.Otavan Iso tietosanakirja, Otava 1968, osa 3, p. 978 Hytönen oli Kotimaisen työn liiton johtokunnan puheenjohtajana 1918 ja Raittiuden ystävien keskushallituksen puheenjohtajana 1918.Aikalaiskirja 1934 (Projekt Runeberg) ==Julkaisuja== *Suomen valtion paloviinapolitiikka 1826–1866, väitöskirja (1912) *Yleinen raittiusliikkeen historia (1912) *Vapaussotamme (1918) *Suomen kieltolakiliikkeen historia (1919, 2. painos 1921) *Talonpoikassäädyn historia Suomen valtiopäivillä 1809–1906 (2 osaa, 19231926) *Oppikoulujen raittiusopetuksen käsikirja (1932) *Suomen kansallisen heräämisen vuosisata (1933) (Kirjan digitoitu versio Internet Archivessa) ==Lähteet== Luokka:Suomalaiset virkamiehet Luokka:Raittiusliikkeen vaikuttajat Luokka:Vuonna 1879 syntyneet Luokka:Vuonna 1937 kuolleet
Meksiko kesäolympialaisissa 2000

Meksiko osallistui Sydneyn kesäolympialaisiin 2000 78 urheilijan joukkueella. Maa saavutti urheilulajeissa kuusi mitalia, joista yksi oli kultainen, kaksi hopeista ja kolme pronssisia. == Mitalistit == === Kultaa === * Soraya Jiménez – painonnosto, naisten 53–58 kg === Hopeaa === * Noé Hernández – yleisurheilu, miesten 20 km kävely * Fernando Platas – uimahypyt, miesten 3 metrin ponnahduslauta === Pronssia === * Joel Sánchez – yleisurheilu, miesten 50 km kävely * Cristián Bejarano – nyrkkeily, kevytsarja (60 kg) * Víctor Estrada – taekwondo, miesten keskisarja (68–80 kg) == Lähteet == * Sports-reference.com - Mexico at the 2000 Sydney Summer Games kesäolympialaisissa 2000 Luokka:Valtiot kesäolympialaisissa 2000
Tšekki kesäolympialaisissa 2000

Tšekki osallistui Sydneyn kesäolympialaisiin 2000 119 urheilijan joukkueella. Maa saavutti urheilulajeissa kahdeksan mitalia, joista kaksi oli kultaista, kolme hopeista ja kolme pronssista. == Mitalistit == === Kultaa === * Jan Železný – yleisurheilu, miesten keihäänheitto * Štěpánka Hilgertová – melonta, naisten kajakkiyksikkö === Hopeaa === * Roman Šebrle – yleisurheilu, miesten kymmenottelu * Rudolf Kraj – nyrkkeily, raskas keskisarja (81 kg) * Petr Málek – ammunta, miesten skeet === Pronssia === * Marek Jiras ja Tomáš Máder – melonta, miesten kanadalainen kaksikko * Martin Tenk – ammunta, miesten 50 m pistooli * Jan Řehula – triathlon, miehet == Lähteet == * Sports-reference.com - Czech Republic at the 2000 Sydney Summer Games kesäolympialaisissa 2000 Luokka:Valtiot kesäolympialaisissa 2000
Etelämeren laulu

Etelämeren laulu tarkoittaa seuraavia asioita: * Etelämeren laulu (The Pagan), yhdysvaltalainen elokuva vuodelta 1929 * Etelämeren laulu (Song of the Islands), yhdysvaltalainen elokuva vuodelta 1942 * Etelämeren laulu (Pagan Love Song), yhdysvaltalainen elokuva vuodelta 1950 * Etelämeren laulu: Matruusi Martti Vappulan dramaattinen purjehdus s/v Olivebankilla vuonna 1928, Jorma Marttalan kirja * ”Etelämeren laulu”, suomalainen versio musiikkikappaleesta ”Pagan Love Song”.
Tšekki talviolympialaisissa 2006

Tšekki osallistui Torinon talviolympialaisiin 2006 83 urheilijan joukkueella. Maa saavutti urheilulajeissa neljä mitalia, joista yksi oli kultainen, kaksi hopeista ja yksi pronssi. == Mitalistit == === Kultaa === * Kateřina Neumannová – maastohiihto, naisten yhteislähtö 30 km vapaa === Hopeaa === * Kateřina Neumannová – maastohiihto, naisten takaa-ajo 7,5 km perinteinen + 7,5 km vapaa * Lukáš Bauer – maastohiihto, miesten 15 km perinteinen === Pronssia === * Miesten jääkiekkomaajoukkue – jääkiekko, miesten turnaus == Lähteet == * Sports-reference.com - Czech Republic at the 2006 Torino Winter Games talviolympialaisissa 2006 Luokka:Valtiot talviolympialaisissa 2006
Diffuusi vasta-aurinkokaari

Diffuusi vasta-aurinkokaari (myös Greenlerin vasta-aurinkokaari) on harvinainen halomuoto. Se yleensä näkyy vasta-aurinkopisteestä lähtevänä viuhkana, ristinä, pilarina tai vain vasta-aurinkona. Diffusi vasta- aurinkokaari syntyy useista valon kuluista pylväsasentoisissa jääkiteissä, eli kiteissä, joiden pääakseli on vaakatasossa. Valon pääasiallisten kahden reitin mukaan halo jaetaan kahteen osamuotoon, diffuusi-A:han ja B:hen eli Greenlerin ja Tränklen vasta-aurinkokaareen. Aina yhtä aikaa taivaalla näkyvien kaarten erottaminen toisistaan on mahdotonta useilla auringon korkeuksilla, mutta niiden ulkomuoto eroaa toisistaan, vaikka ne ovatkin päällekkäin. Diffuusin vasta-aurinkokaaren voi yläpilvissä havaita Suomessa keskimäärin noin kerran kymmenessä vuodessa, lumitykkien jääsumuissa useamminkin. Havaitsemisen mahdollisuudesta kertovat kirkkaat 22 ja 46 asteen sivuavat kaaret, jotka muodostuvat samoista jääkiteistä. Ilmiön esittelivät uusien simulaatioiden perusteella vuonna 1987 Robert Greenler ja Eberhard Tränkle. Havaintoja vasta- aurinkopisteen kaarista ja pilareista oli tehty jo aiemmin, ja ne saivat selityksen tästä ilmiöstä. ==Katso myös== * Haloilmiö ==Lähteet== Luokka:Haloilmiöt
Ninnuam

Ninnuam on ruotsalainen black/death metal -yhtye, joka on perustettu vuonna 2001 Katrineholmissa. Yhtye on julkaissut yhden pitkäsoiton vuonna 2004, minkä jälkeen se on ollut ilman levy-yhtiötä. Yhtyeen viimeisin julkaisu vuonna 2011 julkaistu omakustanteinen promo-single. Yhtye tunnettiin aiemmin nimellä yXa. == Jäsenet == * Matte Hellcore – laulu (2001–2007), kitara (2011–) * Joakim Gustafsson – laulu (2009–) * Kim Laakso – kitara (2001–) * Måns Jaktlund – basso (2002–) * Thord Brännkärr – rummut (2001–) === Entiset jäsenet === * Lenny – basso (2001–2002) * Robert Gustafsson – kitara (2001–2007) * Robert Johansson – kosketinsoitin (2001–?) * Thomas Wahlberg – kitara (2007–2011) * Stephanie Rudert – laulu (2007–2009) == Diskografia == * * * * == Aiheesta muualla == * Yhtyeen kotisivu * * Luokka:Ruotsalaiset black metal -yhtyeet Luokka:Ruotsalaiset death metal -yhtyeet
Process of Life Separation

Process of Life Separation on ruotsalaisen metalliyhtyeen Ninnuamin ensimmäinen studioalbumi. Se on julkaistu vuonna 2004 levymerkillä Low Frequency Records. == Kappaleet == # # # # # # # # # # == Kokoonpano == * Mattias Johansson – laulu * Robert Gustavsson – kitara * Kim Laakso – kitara * Måns Jaktlund – basso * Thord Brännkärr – rummut * Robert Johansson – kosketinsoitin === Muut tekijät === * Fredrik Olofsson – tuottaja * Mika Jussila – masteroija * Fredrik Olofsson – miksaaja * Johan Hammarman – valokuvat * Per-Ola Forss – valokuvat * Johan Hammarman – grafiikka == Aiheesta muualla == * * Process of Life Separation discogs.com -sivustolla Luokka:Vuoden 2004 albumit Luokka:Vuoden 2004 esikoisalbumit Luokka:Ruotsalaiset black metal -albumit Luokka:Ruotsalaiset death metal -albumit
Into the Unknown

Into the Unknown voi tarkoittaa seuraavia: * Into the Unknown, Bad Religionin albumi vuodelta 1983 * Into the Unknown, Mercyful Faten albumi vuodelta 1996.
Sveitsi talviolympialaisissa 2010

Sveitsi osallistui Vancouverin talviolympialaisiin 2010 146 urheilijan joukkueella. Maa saavutti urheilulajeissa yhdeksän mitalia, joista kuusi oli kultaista ja kolme pronssisia. == Mitalistit == === Kultaa === * Simon Ammann — mäkihyppy, normaalimäki * Simon Ammann — mäkihyppy, suurmäki * Dario Cologna — maastohiihto, miesten vapaan tyylin 15 km * Didier Défago — alppihiihto, miesten syöksylasku * Carlo Janka — alppihiihto, miesten suurpujottelu * Michael Schmid — freestylehiihto, miesten skicross === Pronssia === * Olivia Nobs — lumilautailu, naisten lumilautakrossi * Silvan Zurbriggen — alppihiihto, miesten alppiyhdistetty * Ralph Stöckli, Jan Hauser, Markus Eggler, Simon Strübin, Toni Müller — curling, miesten turnaus == Lähteet == * Sports-reference.com - Switzerland at the 2010 Vancouver Winter Games Luokka:Valtiot talviolympialaisissa 2010 talviolympialaisissa 2010
Valde Hyvönen

Aleksi Valde Hyvönen (1. joulukuuta 1890 Laukaa – 2. lokakuuta 1955 HelsinkiPääjohtaja Valde Hyvönen kuollut. Helsingin Sanomat, 4.10.1955, s. 4.) oli suomalainen maanviljelysneuvos, Osuuskassojen Keskus Oy:n pääjohtaja. ==Henkilöhistoria== Valde Hyvösen vanhemmat olivat maanviljelijä Oskari Hyvönen ja Matilda Koski ja puoliso vuodesta 1917 Henrika Jalkanen. Hyvönen tuli ylioppilaaksi 1910 Jyväskylän lyseosta ja sai filosofian maisterin arvon 1917, valmistuttuaan filosofian kandidaatiksi 1915. SOK:n palveluksessa Hyvönen oli 1916–1921, Pellervo-seuran kirjallisena sihteerinä ja Suomen Osuustoimintalehden toimitussihteerinä hän työskenteli 1922-1923. Hyvönen oli Osuuskassojen Keskuslainarahasto Oy:n apulaisjohtaja 1923–1925, johtaja 1925–1937, (myöhemmin Osuuskassojen Keskus Oy:n) pääjohtaja ja Osuuskassojen Keskusliiton toimitusjohtaja vuodesta 1947 sekä Maakiinteistöpankin toimitusjohtaja vuodesta 1942. Hyvönen sai maanviljelysneuvoksen arvon 1949.Otavan Iso tietosanakirja, Otava 1968, osa 3, p. 985 ==Julkaisuja== Hyvönen julkaisi kaksi osuuskassatoiminnan historiaa käsittelevää teosta: *40 vuotta osuuskassatoimintaa, 1945 *Suomen osuuskassajärjestö 1903–1953, 1953 ==Lähteet== ==Aiheesta muualla== * Pääjohtaja Valde Hyvösen siunaustilaisuus. Helsingin Sanomat, 12.10.1955, s. 10. Luokka:Maanviljelysneuvokset Luokka:Suomalaiset pankinjohtajat Luokka:Suomalaiset osuustoimintaliikkeen vaikuttajat Luokka:Suomalaiset tietokirjailijat Luokka:Vuonna 1890 syntyneet Luokka:Vuonna 1955 kuolleet
Erik Hägglund (kemisti)

Erik Karl Mauritz Hägglund (1887–1959) oli ruotsalainen kemisti, Åbo akademin professori.Otavan Iso tietosanakirja, Otava 1968, osa 3, p. Hägglund oli Åbo akademin professori vuosina 1920–1930, sitten Tukholman teknillisen korkeakoulun professori 1930–1953. Hänet promovoitiin Åbo akademin kunniatohtoriksi 1953. Hän tutki sulfiittiselluloosan keiton kemiaa, puun sokeroimista ja ligniinin rakennetta. ==Lähteet== Luokka:Ruotsalaiset kemistit Luokka:Ruotsalaiset professorit Luokka:Åbo Akademin professorit Luokka:Vuonna 1887 syntyneet Luokka:Vuonna 1959 kuolleet Luokka:Suomalaiset professorit
Saivon lapsi

__NOTOC__ Saivon Lapsi on suomalaisen sinfonisen death metalin yhtyeen Eternal Tears of Sorrow'n seitsemäs studioalbumi, joka julkaistiin 22. helmikuuta 2013. Albumi nousi Suomen virallisen listan sijalle 13. Kappaleesta Swan Saivo julkaistiin single ja musiikkivideo ennen varsinaisen albumin julkaisua.http://etosofficial.wordpress.com/2012/11/12/eternal-tears-of- sorrow-present-saivon-lapsi/ == Kappaleet == # # # # # # # # # # # === Japanin bonuskappaleet === # * # == Kokoonpano == === Yhtye === * Jarmo Kylmänen – laulu * Altti Veteläinen – laulu, basso * Jarmo Puolakanaho – kitara * Mika Lammassaari – soolokitara * Juho Raappana – rummut * Janne Tolsa – kosketinsoitin, äänittäjä \+ * Miriam Renvåg – laulu === Tuotanto === * Ahti Kortelainen – äänittäjä * Mikko Karmila – miksaaja * Mika Jussila – masteroija * Travis Smith – kansitaide == Arvostelut == * Imperiumi: 7½/10 * Inferno: neutraaliInferno: Levyarvio * Kaaoszine: 9/10Kaaoszine.fi: Levyarvio * Miasma: Miasma: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2013 albumit Luokka:Eternal Tears of Sorrow’n albumit
Tšekki kesäolympialaisissa 2008

Tšekki osallistui Pekingin kesäolympialaisiin 2008 134 urheilijan joukkueella. Maa saavutti urheilulajeissa kuusi mitalia, joista kolme oli kultaista ja kolme hopeista. == Mitalistit == === Kultaa === * Kateřina Emmons – ammunta, naisten 10 m ilmakivääri * David Kostelecký – ammunta, miesten trap * Barbora Špotáková – yleisurheilu, naisten keihäänheitto === Hopeaa === * Kateřina Emmons – ammunta, naisten 50 m pienoiskivääri 3x20 ls * Ondřej Štěpánek ja Jaroslav Volf – melonta, miesten kanadalainen kaksikko * Ondřej Synek – soutu, miesten yksikkö == Lähteet == * Sports-reference.com - Czech Republic at the 2008 Beijing Summer Games kesäolympialaisissa 2008 Luokka:Valtiot kesäolympialaisissa 2008
Tšekki kesäolympialaisissa 2004

Tšekki osallistui Ateenan kesäolympialaisiin 2004 142 urheilijan joukkueella. Maa saavutti urheilulajeissa yhdeksän mitalia, joista yksi oli kultainen, kolme hopeista ja viisi pronssista. == Mitalistit == === Kultaa === * Roman Šebrle – yleisurheilu, miesten kymmenottelu === Hopeaa === * David Kopřiva, Jakub Hanák, Tomáš Karas ja David Jirka – soutu, miesten pariaironelikko * Lenka Šmídová – purjehdus, naisten europe * Lenka Hyková – ammunta, naisten 25 m urheilupistooli === Pronssia === * Jaroslav Bába – yleisurheilu, miesten korkeushyppy * Jaroslav Volf ja Ondřej Štěpánek – melonta, miesten C2 * Kateřina Kůrková – ammunta, naisten 10 m ilmakivääri * Libor Capalini – miesten nykyaikainen viisiottelu * Věra Pospíšilová-Cechlová – yleisurheilu, naisten kiekonheitto. Pospíšilová-Cechlová nousi pronssimitalistiksi vuonna 2013 Irina Jattšenkon hylkäyksen takia. == Lähteet == * Sports-reference.com - Czech Republic at the 2004 Athens Summer Games ===Viitteet=== kesäolympialaisissa 2004 Luokka:Valtiot kesäolympialaisissa 2004
Pakilan seurakunta

Pakilan seurakunta on Helsingin Pakilassa sijaitseva seurakunta, joka kuuluu Malmin rovastikuntaan ja Helsingin hiippakuntaan. Seurakunnan Jumalanpalveluselämä sekä kirkkoherranvirasto sijaitsevat Helsingin Länsi- Pakilassa sijaitsevassa Hyvän Paimenen kirkossa. Kirkkorakennuksessa järjestetään myös valtaosa seurakunnan muusta toiminnasta, kuten kerhotoiminnasta. Seurakunnan naapuriseurakuntia Helsingin seurakuntayhtymän alueella ovat Kannelmäen seurakunta, Malmin seurakunta ja Oulunkylän seurakunta. Seurakunnan kirkkoherrana toimii Tiia Valve-Tuovinen. Vuoden 2024 lopussa Pakilan seurakuntaan kuului 11 923 jäsentä, mikä oli 62,9 prosenttia alueen asukkaista. Jäsenmäärä on laskenut melko tasaisesti 2000-luvulla. == Kirkkoherrat == Pakilan seurakunnassa on vuodesta 1962 lähtien palvellut neljä eri kirkkoherraa.Larkio 1980, s. 256 * 1962–1978: Sakari Repola * 1978–1994: Pentti Kivimäki * 1995–2019: Leo Norja * 2018–2022: vt. Tiia Valve-Tuovinen * 2022→ elokuu 2022: vt. Mari Auvinen * 2022 → Tiia Valve-Tuovinen == Katso myös == * Uskonto Helsingissä * Helsingin seurakuntayhtymä * Risteyspaikka- seurakunta == Lähteet == * === Viitteet === == Aiheesta muualla == * Pakilan seurakunnan www-sivut Luokka:Helsingin evankelis-luterilaiset seurakunnat Luokka:Pakila
Konrad Hällstén

Konrad Gabriel Hällstén (18. elokuuta 1835 Paltamo – 10. toukokuuta 1913 Helsinki) oli suomalainen fysiologi, joka sai valtioneuvoksen arvon 1899. Hällsténin vanhemmat olivat kappalainen Berndt Gustaf Hällstén ja Sanna Sofia Stenbäck. Ylioppilaaksi hän tuli 1856 ja valmistui maisteriksi 1860 ja lääketieteen tohtoriksi 1866. Fysiologian dosentti hänest tuli 1869, Helsingin yliopiston anatomian ja fysiologian professori hän oli 1874–1882 ja fysiologian professori 1882–1899. Hällstén tutki hermo- ja lihasfysiologiaa sekä keskushermoston ja silmän fysiologiaa.Otavan Iso tietosanakirja, Otava 1968, osa 3, p. 1002 ==Lähteet== Luokka:Suomalaiset fysiologit Luokka:Helsingin yliopiston professorit Luokka:Suomalaiset professorit Luokka:Vuonna 1835 syntyneet Luokka:Vuonna 1913 kuolleet
Daniel Decatur Emmett

Daniel Decatur ”Dan” Emmett (29. lokakuuta 1815 Mount Vernon, Ohio – 28. kesäkuuta 1904 Mount Vernon, Ohio) oli yhdysvaltalainen lauluntekijä ja minstrel show -esiintyjä. Hänen tunnetuin teoksensa on Yhdysvaltojen Etelävaltioiden epävirallisena kansallislauluna tunnettu ”Dixie”. Emmett opetteli nuorena soittamaan viulua ja työskenteli isänsä sepänpajassa 17-vuotiaaksi asti. Hän värväytyi armeijaan ja palveli siellä vuoteen 1835 asti. Lopulta hänet erotettiin, kun kävi ilmi, että hän oli ilmoittanut ikänsä väärin voidakseen värväytyä alaikäisenä. Vuonna 1835 Emmett liittyi Cincinnatissa Oscar Brownin johtamaan sirkukseen banjon- ja viulunsoittajaksi. Vuonna 1842 hän perusti New Yorkissa oman minstrel-ryhmänsä Frank Brownin, William Whitlockin ja Richard Pelhamin kanssa. Virginia Minstrels -niminen ryhmä saavutti suosiota New Yorkissa ja Bostonissa ja teki vuonna 1844 kiertueen Englantiin. Esitys ei kuitenkaan menestynyt Englannissa, ja palattuaan Yhdysvaltoihin Emmett hajotti Virginia Minstrelsin ja liittyi Dan Bryantin minstrel-ryhmään New Yorkissa. Emmettin vuonna 1859 säveltämä ja sanoittama laulu ”I Wish I Was in Dixie’s Land” (usein pelkkä ”Dixie”) muodostui Yhdysvaltain sisällissodan aikana Etelävaltioiden epäviralliseksi tunnuslauluksi. Sitä käytettiin presidentinvaalissa kampanjalauluna Abraham Lincolnin ehdokkuutta vastaan ja kenraali George Pickett soitatti sitä Etelävaltioiden hyökkäyksen aikana Gettysburgin taistelussa. Sodan jälkeen presidentti Lincoln käytti sitä itse yrittäen edistää sisällissodan jälkeistä kansan yhdentymistä. Kappale tunnettiin ympäri Yhdysvaltoja ja sen nuotteja myytiin miljoonia kappaleita. Emmett oli kuitenkin myynyt kappaleen tekijänoikeudet kustantajalleen 500 dollarilla eikä päässyt rikastumaan sävellyksensä suosiosta. Yhteensä Emmett sävelsi noin 100 laulua uransa aikana. 1860- ja 1870-luvun aikana hänen suosionsa oli laskusuunnassa minstrel-tyylin menettäessä suosiotaan. Vuonna 1878 Emmett muutti takaisin kotikaupunkiinsa Mount Vernoniin ja osallistui yhä vähemmän musiikin tekemiseen. Hän teki viimeinen kiertueensa Al G. Fieldsin minstrel-ryhmän kanssa vuonna 1895. Emmett kuoli kesäkuussa 1904 Mount Vernonissa. Vuonna 1943 julkaistiin Dan Emmettin elämästä kertova elokuva Dixie, jonka pääosaa näytteli Bing Crosby. Vuonna 1970 Emmett valittiin populaarimusiikin lauluntekijöiden kunniagalleriaan Songwriters Hall of Fameen. Hänen muistokseen järjestetään Mount Vernonissa jokavuotinen musiikkitapahtuma Dan Emmett Music & Arts Festival. == Lähteet == == Aiheesta muualla == * Dan Emmett Music & Arts Festival Luokka:Vuonna 1815 syntyneet Luokka:Vuonna 1904 kuolleet Luokka:Yhdysvaltalaiset lauluntekijät Luokka:Songwriters Hall of Fame
Park City

Park City tarkoittaa: * Park City (Illinois) * Park City (Kansas) * Park City (Kentucky) * Park City (Montana) * Park City (Tennessee) * Park City (Utah) ** Park City Mountain Resort * Park City Center, ostoskeskus Pennsylvaniassa
Paddy Considine

Patrick George ”Paddy” Considine [konsidain] (s. 5. syyskuuta 1973 Burton upon Trent, Staffordshire, Englanti) on brittiläinen näyttelijä, muusikko ja elokuvaohjaaja, joka aloitti uransa vuosituhannen vaihteessa. Hän on usein esittänyt synkkiä ja moraalisesti haastavia rooleja. == Lapsuus ja nuoruus == Considine syntyi Keski-Englannissa Staffordshiressa. Hän ryhtyi opiskelemaan näyttämötaidetta Burton Collegessa mutta ei suorittanut loppututkintoa. Opiskeluaikanaan hän tutustui Shane Meadowsiin, jonka kanssa hän on tehnyt usein yhteistyötä. Vuonna 1994 Considine siirtyi Brightonin yliopistoon opiskelemaan valokuvausta. == Ura == Yliopistosta valmistumisen jälkeen Considine esiintyi Shane Meadowsin elokuvissa. Roolit toivat hänelle kuuluisuutta ja uusia työtilaisuuksia: Michael Winterbottomin 24 Hour Party People (2002) ja Jim Sheridanin In America (2003). Vuonna 2004 hänen roolinsa Meadowsin elokuvassa Dead Man’s Shoes sai Britanniassa Empire-lehden palkinnon vuoden parhaana näyttelijäsuorituksena. Cinderella Man (2005) ja Medusan sinetti (2007) kuuluivat hänen ensimmäisiin suuren budjetin elokuviinsa. Näyttelijäntyön ohella Considine on myös käsikirjoittanut ja ohjannut elokuvia sekä esiintynyt musiikkivideoissa. Hänen ohjaamansa lyhytelokuva Dog Altogether (2007) sai lukuisia palkintoja; myös ensimmäinen pitkä näytelmäelokuva Tyrannosaur (2011) sai useita palkintoja. Vuonna 2017 hän ohjasi nyrkkeilydraaman Journeyman, jossa hän esitti pääosaa. Vuonna 2022 Considine esitti pääosaa fantasiasarjassa House of the Dragon. Meadowsin kanssa Considine perusti rock-yhtyeen She Talks to Angels. == Yksityiselämä == Considinen puoliso on Shelley Considine, ja perheessä on kolme lasta. Considinella on diagnosoitu aspergerin oireyhtymä. == Lähteet == == Aiheesta muualla == Luokka:Englantilaiset näyttelijät Luokka:Brittiläiset elokuvaohjaajat Luokka:Englantilaiset muusikot Luokka:Vuonna 1973 syntyneet Luokka:Elävät henkilöt
Mega (täsmennyssivu)

Mega voi tarkoittaa seuraavia asioita: * mega, SI-järjestelmän kerrannaisyksikön etuliite, joka tarkoittaa miljoonakertaista * Mega, Lapuan patruunatehtaan kehittelemä luoti * Radio Mega, oululainen radioasema * Mega Millions, yhdysvaltalainen arpajaispeli * Mega, Digimon-sarjassa Digimonien voimakkain taso * Megaupload, suljettu tiedostojenjakosivusto * Mega, tiedostojenjakosivusto, suljetun Megauploadin seuraaja * MEGA, Red Televisiva Megavisión, chileläinen televisiokanava * Marx-Engels-Gesamtausgabe (MEGA), Karl Marxin ja Friedrich Engelsin kootut teokset saksaksi * Mega, videopeleihin ja Sega Mega Driveen keskittynyt lehti == Katso myös == * Mega Man (täsmennyssivu)
Jo Yong-suk

Jo Yong-suk (s. 5. syyskuuta 1988) on pohjoiskorealainen ampuja. Hän sijoittui vuoden 2008 kesäolympialaisissa Pekingissä 15. sijalle naisten 10 metrin ilmapistoolissa ja kuudenneksi 25 metrin urheilupistoolissa. Vuoden 2012 kesäolympialaisissa Lontoossa Jo jäi kymmenennelle sijalle 10 metrin ilmapistoolissa ja seitsemänneksi 25 metrin urheilupistoolissa.Jo Yong-Suk Bio, Stats, and Results | Olympics at Sports-Reference.com Aasian kisoissa 2010 Jo voitti kultaa 25 metrin pistoolissa ja sai lisäksi pronssia 10 metrin ilmapistoolissa.International Shooting Sport Federation: Results Overview Jo aloitti kilpailemisen vuonna 2007. Hän on lähtöisin Sariwŏnin kaupungista, mutta asuu Pjongjangssa. Hänen valmentajansa on Ri Yong-nam.International Shooting Sport Federation: JO, Yong Suk - PRK == Lähteet == Luokka:Pohjoiskorealaiset ampujat Luokka:Vuonna 1988 syntyneet Luokka:Elävät henkilöt
Illarion Prjanišnikov

Illarion Mihailovitš Prjanišnikov (; 1. huhtikuuta (J: 20.maaliskuuta) 1840 Timašovon kylä, nyk. Kalugan alue – 24. maaliskuuta (J: 12. maaliskuuta) 1894 Moskova) oli venäläinen taidemaalari, yksi Vaeltajien perustajista. Illarion Prjanišnikov syntyi Timašovon kylässä (nykyään Kalugan alueella) kauppiasperheeseen. Vuosina 1856–1866 hän opiskeli Moskovan maalaus-, veisto- ja rakennustaiteen opistossa Jevgraf Sorokinin ja Sergei Zarjankon johdolla. Vuonna 1870 Prjanišnikov sai ensimmäisen luokan taiteilijan arvon. Vuodesta 1873 aina kuolemaansa asti hän opetti Moskovan maalaus-, veisto- ja rakennustaiteen opistossa ja hänen oppilaitaan olivat muun muassa Konstantin Korovin, Vitold Bjalynitski-Birulja, Mihail Nesterov, Abram Arhipov, Vasili Bakšejev ja Nikolai Kasatkin. Hän oli alusta alkaen Vaeltajien jäsen ja sen toisesta näyttelystä alkaen yksi sen johtajista. Vaikka Prjanišnikov asuikin pääasiassa Moskovassa, hän kuitenkin kävi usein Venäjän pohjoisosissa tekemässä luonnoksia. Hän osallistui Moskovan Kristus Vapahtajan katedraalin koristelemiseen. Prjanišnikov kuoli Moskovassa, jossa sijaitsee hänelle nimetty katu. ==Teoksia== File:Illarion Michajlowitsch Prjanischnikow 002.jpg|Ilveilijät. Gostinyi Dvor Moskovassa, 1865 File:French_retreat_in_1812_by_Pryanishnikov.jpg|Vuonna 1812, 1874 File:1887 Pryanishnikov Auferstehungstag anagoria.JPG|Pääsiäispäivä pohjoisessa, 1887 File:Illarion Michajlowitsch Prjanischnikow 001.jpg|Pääsiäiskulkue, 1893 Luokka:Venäläiset taidemaalarit Luokka:Vuonna 1840 syntyneet Luokka:Vuonna 1894 kuolleet
Valtion tieteellinen Itä-Karjalan toimikunta

Valtion tieteellinen Itä-Karjalan toimikunta oli Suomen opetusministeriön vuonna 1941 perustama toimikunta. Sen tarkoituksena oli koordinoida ja hallita jatkosodan aikana valloitetussa Itä-Karjalassa tehtävää tieteellistä tutkimustyötä. Toimikunnan työtä leimasivat heimo- ja Suur-Suomi-aatteet, jotka myös yhdistivät ideologisesti sen jäseniä. Toimikunnassa vaikutti useita Suomen johtavia tutkijoita eri aloilta.Raimo Lehti: Suomen tieteen edellytyksiä ja ehtoja (s. 6). Viitattu 24.1.2013. Aloitteen Tieteellisen Itä- Karjalan toimikunnan perustamisesta teki Suomen Maantieteellinen Seura syyskuussa 1941. Toimikunta aloitti toimintansa 11. joulukuuta samana vuonna. Sen puheenjohtajaksi valittiin Helsingin Yliopiston rehtori Kaarlo Linkola. Hänen kuoltuaan seuraavana keväänä uudeksi puheenjohtajaksi nimitettiin geologi Väinö Auer. Toimikunta työskenteli läheisessä yhteistyössä Itä- Karjalan sotilashallinnon kanssa. Tutkijat joutuivat muun muassa jättämään tuloksistaan selonteon sotilashallinnolle ennen niiden julkistamista. Toimikunnan hankkeita toteuttivat myös stipendiaatit, joita kolmen vuoden aikana työskenteli Itä-Karjalassa yhteensä 125. Heistä 80 oli luonnontieteilijöitä, kansatieteilijöitä ja muita humanististen tieteiden edustajia oli 40. Tieteellisen Itä-Karjalan toimikunnan tutkimustyön johtavana ajatuksena oli koko Karjalan liittäminen Suomeen. Sille haettiin oikeutusta muun muassa luonnontieteellisellä tutkimuksella, joka vahvisti Itä-Karjalan ja Suomen samankaltaisuutta. Itä-Karjalassa tehtyjen geologisten tutkimusten tarkoituksena oli miehitettyjen alueiden luonnonvarojen hyödyntäminen. Merkittävää työtä toimikunnassa tekivät geologien lisäksi erityisesti arkeologit ja kansatieteilijät sekä Karjalan rakennushistorian tutkijat. Toimikunnan hankkeet saivat huomattavia summia valtion rahoitusta sekä resursseja, ja niiden tuloksia julkaistiin vielä pitkään sodan päättymisen jälkeenkin. ==Toimikunnassa vaikuttaneita tutkijoita== *Väinö Auer, maantieteilijä ja geologi *Reino Castrén, tekniikan tohtori, Akateemisen Karjala-Seuran varapuheenjohtaja *Pentti Eskola, geologi *Ella Kivikoski, arkeologi *Kaarlo Linkola, kasvitieteilijä, Helsingin Yliopiston rehtori *Ville Luho, arkeologi *Eino Nikkilä, kansatieteilijä ja valokuvaaja *Lars Pettersson, taidehistorioitsija *Sakari Pälsi, arkeologi ja kansatieteilijä *Matti Sauramo, geologi *Kustaa Vilkuna, historioitsija ja kielitieteilijä *Aarne Äyräpää, arkeologi ja historioitsija *Tyyni Vahter, etnologi *Harry Waris, kasvitieteilijä == Lähteet == *Samuli Helama: Professori Matti Sauramo Äänislinnassa PDF, Geologi-lehti 272012 *Kerkko Nordqvist & Oula Seitsonen: Finnish Archaeological Activities in the Present-Day Karelian Rapublic until 1944 PDF Academia.edu (pääsy vain rekisteröityneille käyttäjille) ===Viitteet=== Luokka:Suomen tieteen historia Luokka:Jatkosota Luokka:Nationalismi Suomessa
Yleisluistelun Suomen-mestaruuskilpailut 2012

Suomen vuoden 2012 yleisluistelumestaruuksista kilpailtiin Helsingissä 10.-11.12.2011. === Miesten yleismestaruus === Sija Kilpailija 500 m # 5 000 m # 1 500 m # 10 000 m # Pisteet 1 Tommi Pulli 37,78 1 7.32,50 1 2.00,83 1 16.05,15 1 171,565 2 Verneri Kinnunen 39,53 3 7.42,70 2 2.03,74 2 16.18,71 2 175,983 3 Juho Vaittinen 39,35 2 7.57,08 4 2.05,03 4 17.09,26 5 180,198 4 Samuli Ollanketo 41,37 7 7.57,33 5 2.09,04 5 16.35,21 4 181,877 5 Jarkko Viertola 39,65 4 8.36,08 9 2.03,94 3 16.31,95 3 182,169 6 Pertti Kiiskinen 41,58 8 8.21,81 7 2.14,93 8 17.52,72 8 190,374 7 Juuso Käenmäki 43,14 10 8.16,12 6 2.16,84 11 17.29,56 6 190,843 8 Kimmo Kivioja 44,30 11 8.26,59 8 2.16,51 10 17.48,34 7 193,879 9 Johannes Leppänen 49,85 13 8.41,25 12 2.29,03 13 18.52,63 9 208,284 \- Matti Yli-Ojanperä 41,16 6 8.39,21 11 2.14,45 6 – – – \- Vesa Visti 41,88 9 8.36,31 10 2.15,32 9 – – – \- Lauri Linden 40,13 5 7.51,63 3 – – – – – \- Kaj Humisto 52,76 14 DQ – 2.14,58 7 – – – \- Jari Kolehmainen 45,22 12 8.45,46 13 2.22,09 12 DQ – – === Naisten yleismestaruus === Sija Kilpailija 500 m # 3 000 m # 1 500 m # 5 000 m # Pisteet 1 Elina Risku 42,60 1 5.01,29 1 2.19,33 1 9.05,31 3 193,789 2 Saana Hyttinen 43,91 2 5.11,11 4 2.26,01 2 9.27,76 5 201,208 3 Pia Humisto 48,38 8 5.07,63 3 2.31,04 5 8.57,33 2 203,732 == Lähteet == * Luisteluliiton tuloskalenteri Luokka:Vuoden 2012 pikaluistelu Luokka:Helsingin urheilutapahtumat Luokka:Pikaluistelun Suomen- mestaruuskilpailut
Fjodor Volkov

Fjodor Grigorjevitš Volkov (), (20. helmikuuta (J: 9. helmikuuta) 1729 Kostroma – 15. huhtikuuta (J: 4. huhtikuuta) 1763 Moskova, Venäjän keisarikunta) oli venäläinen näyttelijä, joka tunnetaan Venäjän ensimmäisen ammattiteatterin perustajana. Kriitikko Vissarion Belinski on kutsunut häntä ”venäläisen teatterin isäksi”. == Elämäkerta == Fjodor Volkov syntyi kauppiasperheeseen. Isän kuoltua perhe muutti Jaroslavliin, jossa äiti meni uusiin naimisiin. Asuessaan Moskovassa vuosina 1741–1749 Volkov kiinnostui teatterista. Palattuaan Jaroslavliin hän perusti kotiteatterin, joka vuonna 1750 muuttui julkiseksi. Keisarinna Elisabet kutsui vuonna 1752 Volkovin näyttelijäseurueen Pietariin, jossa he esittivät muun muassa Aleksandr Sumarokovin näytelmiä. Volkov määrättiin veljensä Grigorin kanssa maasotakouluun, jossa he opiskelivat kieliä, taideaineita ja osallistuivat kadettien teatteriesityksiin. Vuonna 1756 jaroslavlilaisen näyttelijäseurueen pohjalta muodostettiin Venäjän ensimmäinen julkinen ammattiteatteri Vasilinsaarelle, keisarinnan allekirjoittamalla asetuksella. Sen repertuaari käsitti teatterin johtajana toimineen Sumarokovin näytelmiä, joissa Volkov esitti pääosia. Sumarokovin erottua virastaan vuonna 1761 Volkovista tuli teatterin johtaja. Vuonna 1762 Volkov osallistui Katariina II:n valtaannousuun liittyneisiin tapahtumiin. Palkinnoksi hänelle myönnettiin aatelisarvo ja 700 maaorjaa. Tammi-helmikuun vaihteessa 1763 Volkov ohjasi Moskovassa uuden keisarinnan kruunajaisiin liittyneen suuren naamiaisjuhlan. Tarinan mukaan hänen ennenaikaisen kuolemansa syynä oli vilustuminen juhlan aikana. Tiedot Volkovin kaunokirjallisesta ja käännöstoiminnasta ovat epämääräisiä ja kyseenalaisia. Varmuudella hänet tunnetaan vain kahden aikoinaan suositun laulun sanoittajana. Jaroslavlin kaupunginteatteri nimettiin Volkovin mukaan vuonna 1911. ==Lähteet== ==Aiheesta muualla== * Entsiklopedija ”Krugosvet”: Fjodor Volkov Luokka:Venäläiset näyttelijät Luokka:Vuonna 1729 syntyneet Luokka:Vuonna 1763 kuolleet
Elias Hänninen

Elias Hänninen (26. maaliskuuta 1771 Kangasniemi – 30. tammikuuta 1851 Kangasniemi) oli saarnaaja, joka Suomen sodan aikaan nostatti maailmanlopun henkeä ja kirkon ja esivallan vastaisia mielialoja. Elias Hännisen vanhemmat olivat lautamies Tuomas Hänninen ja Elisabeth Häkkinen. Hänen vihkimätön puolisonsa oli Maria Hokkanen. Hänninen joutui vankilaan syytettynä Kangasniemen kirkon polttamisesta. Vapauduttuaan hän vietti kiertelevää elämää, kunnes rauhoituttuaan asettui Kangasniemelle vuonna 1883. Häntä luonnehditaan 1700-luvun alun yltiöpietismin myöhäiseksi edustajaksi. Tietosanakirjassa vuodelta 1911 häntä sanotaan kommunistiksi. Hänen kotikylänsä oli Kangasniemen Kutemajärvi. Hän toimi ensin maakauppiaana, mutta esiintyi 30 vuoden ikäisestä uskonnollisena intoilijana ja Jumalan erikoisena lähettiläänä ja vaati ehdotonta kuuliaisuutta yksinomaan omantunnon laille. Sakramentit Jumala hänen kauttansa kumosi, avioliittoon vihkiminen oli tarpeeton. Maallinen omaisuus oli oleva yhteistä. Jouduttuaan 1805 oikeuden eteen Hänninen julistettiin mielenvikaiseksi. 1808 häntä syytettiin murhapoltosta mutta vapautettiin. Hän oleskeli sittemmin Pohjanmaalla ja lopuksi kotipitäjässään. Hännisen toiminnalla ei ollut pysyvää merkitystä. ==Lähteet== Luokka:Suomalaiset uskonnolliset vaikuttajat Luokka:Radikaalipietismi Luokka:Suomen sota Luokka:Vuonna 1771 syntyneet Luokka:Vuonna 1851 kuolleet